CELEX: 32022D0341
Language: hu
Date: 2022-02-28 00:00:00
Title: A Tanács (KKBP) 2022/341 végrehajtási határozata (2022. február 28.) a Szomáliával szembeni korlátozó intézkedésekről szóló 2010/231/KKBP határozat végrehajtásáról

2022.2.28.   
               
               
                  HU
               
               
                  Az Európai Unió Hivatalos Lapja
               
               
                  L 56/3
               
            
         A TANÁCS (KKBP) 2022/341 VÉGREHAJTÁSI HATÁROZATA
         (2022. február 28.)
         a Szomáliával szembeni korlátozó intézkedésekről szóló 2010/231/KKBP határozat végrehajtásáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 31. cikke (2) bekezdésére,
         tekintettel a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről szóló, 2010. április 26-i 2010/231/KKBP tanácsi határozatra (1) és különösen annak 7. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. április 26-án elfogadta a 2010/231/KKBP határozatot.
                  
               
                     (2)
                  
                  
                     Az Egyesült Nemzetek Biztonsági Tanácsának (ENSZ BT) a 751 (1992) sz. ENSZ BT-határozat alapján létrehozott bizottsága 2022. február 18-án jóváhagyta egy személy felvételét a korlátozó intézkedések hatálya alá tartozó személyek és szervezetek jegyzékébe.
                  
               
                     (3)
                  
                  
                     A 2010/231/KKBP határozat I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2010/231/KKBP határozat I. melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2022. február 28-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  HL L 105., 2010.4.27., 17. o.
         
      
      
         
            MELLÉKLET
            Az alább felsorolt személyeket fel kell venni a 2010/231/KKBP határozat I. mellékletében foglalt jegyzékbe:
            I.   Személyek
            
            
               
                           „21.
                        
                        
                           
                              Ali Mohamed RAGE (más néven: a) Ali Mohammed Rage b) Ali Dheere c) Ali Dhere d) Ali Mohamed Rage Cali Dheer e) Ali Mohamud Rage).
                           
                           
                              Tisztsége: az as-Sabáb (Al-Shabaab) szóvivője
                           
                              Születési idő: 1966
                           
                              Születési hely: Somalia (Szomália)
                           
                              Állampolgárság: szomáliai
                           
                              Cím: Somalia (Szomália)
                           
                              Az ENSZ általi jegyzékbe vétel időpontja: 2022.2.18.
                           
                              Egyéb információ:
                           Jegyzékbe véve a 2093 (2013) sz. ENSZ BT-határozat 43. bekezdésének a) pontja alapján, mivel »részt vesz a Szomália békéjét, biztonságát vagy stabilitását – többek között a szomáliai béke- és megbékélési folyamatot – veszélyeztető cselekményekben vagy támogatja azokat, vagy erővel fenyegeti a szomáliai szövetségi kormányt vagy az AMISOM-ot.« Az as-Sabáb (Al-Shabaab) szóvivőjeként Ali Mohamed Rage részt vesz a csoport által folytatott terrorista tevékenységek hírének terjesztésében és e tevékenységek támogatásában.”